|  |  |
| --- | --- |
| **1. Az Intézet neve:** | Gazdálkodástudományi Intézet |
| **2. A kutató(k) és a kutatócsoport megnevezése** | **Kutatócsoport a Kárpátok Eurórégió Fejlődéséért**  Nyíregyházi Egyetemi tagok:  Barabásné dr. Kárpáti Dóra  Bácskainé dr. Pristyák Erika  Dr. Hegedűs László Zsigmond  Jakab Tamás Péterné  Dr. Nagy Andrea  Dr. Nagy Zsuzsanna  Makszim Györgyné dr. Nagy Tímea (kapcsolattartó)  Oroszné Ilcsik Bernadett  Dr. Szabóné dr. Berta Olga (kapcsolattartó) |
| **3. Kutatási terület és a kutatás kulcsszavai** | Kutatási terület: Gazdálkodás- és szervezéstudomány  Kutatás kulcsszavai: regionalitás, vidék- és vállalkozásfejlesztés, digitalizáció, üzleti modellek (makro- és mikroökonómiai folyamatok) és fenntartható fejlődés, oktatásfejlesztés, menedzsment, marketing, logisztikai kapcsolódás, turisztika, desztináció, sport. |
| **4. Kutatási célok (1-2 mondatban)** | Digitális kompetenciák felmérése az oktatásban, a gazdálkodó szervezetek körében térségi és regionális szinten.  Vállalkozásfejlesztés és együttműködési projektek kialakítása és megvalósítása a K+F+I területén, duális képzésen keresztül kapcsolatépítés a verseny - és civil szféra szervezeteivel.  Regionalizáció és térszerkezet vizsgálat, a lokális, szubregionális és makroszintű folyamatokban, okos városok, logisztikai összefüggések térségi szinten. A sport és a turizmus összefüggéseinek gazdasági vonatkozásai. Határon átnyúló együttműködések, digitalizáció a sport és turisztika vonatkozásában. |
| **5. A kutatás leírása és az eredményeinek bemutatása (részletezve, max. 1500 karakter)** | A tudományos kutatás Szent-Györgyi Albert szerint: „Kutatni annyit tesz, mint látni, amit mindenki lát, és közben arra gondolni, amire még senki.” Napjainkban erősödő gazdasági és politikai kihívást jelent a digitalizáció és a robotizáció terjedése, a sport, a turizmus és az egészség világának teljes átalakulása, a fenntarthatósági és klímavédelmi törekvések erősödése, a térségi és regionális folyamatok átrendeződése. A fogyasztók preferenciarendszereinek gyorsuló változása, impulzív módosulása és a szabályozási környezet átalakulása folyamatos kihívásként jelennek meg a gazdasági szereplők számára. Kiemelt jelentőségű, hogy kutatócsoportunk ezekkel a kihívásokkal szembekerülő helyi és térségi vállalkozások számára segítséget tudjon nyújtani a válaszok megtalálásában, a felmerülő nehézségek kezelésében. Kutatásaink középpontjában az elméleti és empirikus módszerekkel adható megoldások állnak. Kutatásaink magába foglalják a mikro- kis és középvállalkozások, a nagyvállalatok, az önkormányzatok és egyéb intézmények, a nonprofit szervezetek gazdálkodásának elemzését, az üzleti folyamataik fenntarthatóságának, fejlesztésének vizsgálatát. Ugyanakkor a digitalizáció folyamatában mind a gazdáságban, mind az oktatásban jelentkező kihívások kiemelt helyet foglalnak el, így vizsgálatainkban előtérbe állítjuk ezen folyamatok kutatását is. Kutatási tevékenységünk kiterjed a turisztikai és sport-rekreációs folyamatokra, a turizmus- és sportfejlesztési tervektől kezdve a piackutatáson és elemzésen át a monitoring folyamatokig, ami a megvalósult projektek sikerességét, hatásait méri. Célunk továbbá a kisebb térségre, desztinációra fókuszáló elemzések készítése, kiemelve az image vizsgálatát, a helyi értékek feltárását, az influencerek és a digitalizáció növekvő szerepét a sport-, a turisztika - és az egészséggazdasági folyamatokban.  Munkatársaink ismeretei és szakmai tapasztalata biztosítja a kutatási eredmények gyakorlati hasznosíthatóságát. Hazai és nemzetközi kapcsolatrendszerünknek köszönhetően a kutatásokba nemzetközi szakemberek bevonása is lehetséges. |
| **6. Kutató partnerek más intézményből** | MKT Szabolcs-Szatmár-Bereg megyei szervezete  II. Rákóczi Ferenc Kárpátaljai Magyar Főiskola  Dr. habil. Nagy Henrietta és munkatársai Kodolányi János Egyetem |
| **7. Egyéb információ** |  |
| **8. Publikációk (max. 5 db)** | Barabásné Kárpáti D. - Makszim Györgyné Nagy T.: Egy duális kutatás eredményei, avagy hogyan befolyásolja a duális képzés a hallgatók eredményeit, kompetenciáit; (2021)  Szabóné Berta O. - Szabó M.: Digitalizálódó vállalkozások: Javaslatok menedzsereknek egy kérdőíves kutatás tapasztalatainak fényében (2021)  Szabóné Berta O. –Barabásné Kárpáti D.- Nagy A. – Oroszné Ilcsik B.: Online oktatás kutatásának részeredményei Szabolcs-Szatmár-Bereg megyei felsőoktatási tapasztalatok tükrében (2021)  Bácskainé Pristyák E. Zakor-Broda R.: Hagyományos értékek, slow turizmus vagy nagy attrakció? – A civil szervezetek szerepe a nyíregyházi bokortanyák turizmusában (2021)  Makszim Györgyné Nagy T.: A területfejlesztés aktuális kérdései Szabolcs-Szatmár-Bereg megyében (2021)  Hegedűs L. Zs.: Fogyasztási és megtakarítási helyzetkép Magyarországon a 2010-es évek végén (2019)  Nagy Zs.: A többtényezős termelékenység regionális különbségei: konvergencia vagy divergencia? (2019)  Barabásné Kárpáti D.: A sport szerepe a fiatalok szabadidős tevékenységében (2018) |